รัฐบาลไทย-ข่าวทำเนียบรัฐบาล-สมอ. ยกเว้นข้อกำหนดด้านเสียงและความต้านทานการหมุน “ยางล้อรถบรรทุก-รถพ่วง ประเภทผ้าใบเฉียง” มอก.2721-2560 เพิ่มโอกาสการส่งออกให้ผู้ประกอบการไทย
วันพุธที่ 28 ธันวาคม 2565
28/12/2565
สมอ. ยกเว้นข้อกําหนดด้านเสียงและความต้านทานการหมุน “ยางล้อรถบรรทุก-รถพ่วง ประเภทผ้าใบเฉียง” มอก.2721-2560 เพิ่มโอกาสการส่งออกให้ผู้ประกอบการไทย
สมอ. ยกเว้นข้อกําหนดด้านเสียงและความต้านทานการหมุน “ยางล้อรถบรรทุก-รถพ่วง ประเภทผ้าใบเฉียง” มอก.2721-2560 เพิ่มโอกาสการส่งออกให้ผู้ประกอบการไทย ย้ํายังคุมเข้มข้อกําหนดด้านความปลอดภัย
สมอ. ยกเว้นข้อกําหนดด้านเสียงและความต้านทานการหมุน “ยางล้อรถบรรทุก-รถพ่วง ประเภทผ้าใบเฉียง” มอก.2721-2560 เพิ่มโอกาสการส่งออกให้ผู้ประกอบการไทย ย้ํายังคุมเข้มข้อกําหนดด้านความปลอดภัย
สมอ. ยกเว้นข้อกําหนดด้านเสียงและความต้านทานการหมุน “ยางล้อรถบรรทุก-รถพ่วง ประเภทผ้าใบเฉียง” ตาม มอก.2721-2560 เพื่อให้เหมาะสมกับสภาพแวดล้อมในการใช้งาน และเพิ่มโอกาสการส่งออกให้ภาคอุตสาหกรรมของไทย โดยยังคงข้อกําหนดสําคัญด้านความปลอดภัย “การยึดเกาะถนนบนพื้นเปียก” เพื่อความปลอดภัยในการใช้งานของประชาชน
นายสุรพล ชามาตย์ รองปลัดกระทรวงอุตสาหกรรม ในฐานะประธานคณะกรรมการมาตรฐานผลิตภัณฑ์อุตสาหกรรม (กมอ.) เปิดเผยว่า มติการประชุมบอร์ด กมอ. เมื่อวันที่ 21 ธันวาคม 2565 ได้เห็นชอบให้ สมอ. ยกเว้นข้อกําหนดด้านเสียงจากยางล้อที่สัมผัสผิวถนน และความต้านทานการหมุนของยางล้อรถบรรทุก-รถพ่วง ประเภทผ้าใบเฉียง ตาม มอก.2721-2560 แต่ยังคงให้บังคับใช้ข้อกําหนดด้านความปลอดภัย การยึดเกาะถนนบนพื้นเปียก เพื่อให้เหมาะสมกับการใช้งานในประเทศ และเพิ่มโอกาสในการส่งออกให้ผู้ประกอบการไทย ซึ่งเป็นฐานการผลิตยางล้อรถยนต์ที่สําคัญของโลก
นอกจากนี้ บอร์ดยังได้เห็นชอบมาตรฐานผลิตภัณฑ์อุตสาหกรรม รวม 28 มาตรฐาน เช่น ผลิตภัณฑ์เคเบิลเส้นใยนําแสงและมาตรฐานวิธีทดสอบผลิตภัณฑ์ ปูนทนไฟ กระเบื้องเซรามิค มวลรวมผสมคอนกรีต รวมทั้งเห็นชอบให้ทําลายสินค้าไม่ได้มาตรฐานที่ยึดอายัดจากผู้ประกอบการทั้งผู้ทํา ผู้นําเข้า และผู้จําหน่ายที่กระทําผิดกฎหมายจําหน่ายสินค้าไม่ได้มาตรฐาน ทั้งจากเว็บแอพลิเคชั่นช้อปปิ้งออนไลน์และร้านค้าทั่วไป รวมจํานวนทั้งสิ้น 49 ราย ได้แก่ กระเบื้องเซรามิก ยางล้อแบบสูบลม ฝักบัวอาบน้ํา เหล็กโครงสร้างรูปพรรณขึ้นรูปเย็น เหล็กกล้าคาร์บอนทรงแบนรีดร้อนสําหรับงานโครงสร้างเครื่องจักรกล เครื่องใช้ไฟฟ้าสําหรับดูแลผิวและผม เครื่องเป่าขนสัตว์ หลอดไฟ ปลั๊กพ่วง เต้าเสียบเต้ารับ พาวเวอร์แบงค์ กระทะไฟฟ้า เตารีด พัดลมตั้งพื้น พัดลมไอน้ํา เครื่องทําป๊อปคอร์น เตาปิ้งเตาย่างไฟฟ้า หม้ออบลมร้อน ของเล่น หมวกกันน็อคหมวกนิรภัยสําหรับงานอุตสาหกรรม ท่อไอเสียรถจักรยานยนต์ และไฟแช็คก๊าซ ฯลฯ รวมมูลค่า 6,565,154 บาท
ด้าน นายบรรจง สุกรีฑา เลขาธิการสํานักงานมาตรฐานผลิต ภัณฑ์อุตสาหกรรม (สมอ.) กล่าวเพิ่มเติมว่า “มาตรฐาน มอก. 2721-2560 เสียงจากยางล้อที่สัมผัสผิวถนน การยึดเกาะถนนบนพื้นเปียก และความต้านทานการหมุน กําหนดขึ้นโดยการอ้างอิงมาตรฐานระหว่างประเทศ UN R117 มีผลบังคับใช้ตั้งแต่วันที่ 24 กันยายน 2562 ครอบคลุมยางล้อรถยนต์ ยางล้อรถบรรทุก และยางล้อรถพ่วง ปัจจุบันมีผู้ได้รับใบอนุญาตแล้วจํานวน 217 ราย สําหรับการยกเว้นข้อกําหนดด้านเสียงจากยางล้อที่สัมผัสผิวถนน และความต้านทานการหมุน ตาม มอก. 2721-2560 นี้ เป็นการยกเว้นเฉพาะยางล้อรถบรรทุก-รถพ่วง ประเภทผ้าใบเฉียงเท่านั้น
เนื่องจากยางล้อผ้าใบเฉียงมีความเหมาะสมกับการใช้งานในสภาพถนนแบบทุรกันดารและทนสภาพอากาศร้อนได้ดี จึงมีการใช้งานยางล้อชนิดนี้กันมากในประเทศไทยและประเทศในแถบตะวันออกกลาง นอกจากนี้ ในต่างประเทศมีผู้ทํายางล้อประเภทผ้าใบเฉียงจํานวนน้อยมาก ทําให้ประเทศไทยมีโอกาสในการส่งออกไปจําหน่ายยังต่างประเทศได้ ดังนั้น การที่ สมอ. ยกเว้นข้อกําหนดด้านเสียงจากยางล้อที่สัมผัสผิวถนน และความต้านทานการหมุนของยางล้อแบบสูบลมสําหรับรถบรรทุก-รถพ่วง ประเภทผ้าใบเฉียง จะทําให้ผู้ผลิตยางล้อดังกล่าวในประเทศไทยมีโอกาสในการส่งออกมากยิ่งขึ้น แต่อย่างไรก็ตาม สมอ. ยังคงคุมเข้มข้อกําหนดด้านความปลอดภัย “การยึดเกาะถนนบนพื้นเปียก” ตามเดิม เพื่อความปลอดภัยในการใช้งานของประชาชน” เลขาธิการ สมอ. กล่าวทิ้งท้าย